	[bookmark: _Hlk83233890]Dan id-dokument fih l-informazzjoni dwar il-prodott approvata għall- Upstaza, bil-bidliet li saru mill-aħħar proċedura li affettwat l-informazzjoni dwar il-prodott (numru tal-proċedura / numru tal-każ IRIS EMA/VR/0000312499) qed jiġu immarkati.

Għal aktar informazzjoni, ara s-sit web tal-Aġenzija Ewropea għall-Mediċini: https://www.ema.europa.eu/en/medicines/human/EPAR/Upstaza


















ANNESS I

SOMMARJU TAL-KARATTERISTIĊI TAL-PRODOTT

[image: BT_1000x858px]Dan il-prodott mediċinali huwa suġġett għal monitoraġġ addizzjonali. Dan ser jippermetti identifikazzjoni ta’ malajr ta’ informazzjoni ġdida dwar is-sigurtà. Il-professjonisti tal-kura tas-saħħa huma mitluba jirrappurtaw kwalunkwe reazzjoni avversa suspettata. Ara sezzjoni 4.8 dwar kif għandhom jiġu rappurtati reazzjonijiet avversi.

1.	ISEM IL-PRODOTT MEDIĊINALI

Upstaza 2.8 × 1011 ġenomi vetturi (vg)/0.5 mL soluzzjoni għall-infużjoni


2.	GĦAMLA KWALITATTIVA U KWANTITATTIVA

2.1	Deskrizzjoni ġenerali

Eladocagene exuparvovec huwa prodott mediċinali ta’ terapija tal-ġeni li jesprimi l-enzima aromatika umana L-amino acid decarboxylase (hAADC). Huwa vettur ibbażat fuq il-virus assoċjat mal-adeno ta’ serotip 2 (AAV2) rikombinanti u mhux replikabbli, li fih is-cDNA tal-ġene uman dopa decarboxylase (DDC) taħt il-kontroll tal-promotur immedjat-bikri taċ-ċitomegalovirus.

Eladocagene exuparvovec jiġi prodott f’ċelluli tal-kliewi embrijoniċi tal-bniedem permezz ta’ teknoloġija tad-DNA rikombinanti.

2.2	Għamla kwalitattiva u kwantitattiva

Kull fjala ta’ doża waħda fih 2.8 × 1011 vg ta’ eladocagene exuparvovec f’0.5 mL estrattabbli ta’ soluzzjoni. Kull mL ta’ soluzzjoni fih 5.6 × 1011 vg of eladocagene exuparvovec.

Għal-lista sħiħa ta’ eċċipjenti, ara sezzjoni 6.1.


3.	GĦAMLA FARMAĊEWTIKA

Soluzzjoni għall-infużjoni.
[bookmark: _Hlk41316326]Wara li tinħall mill-friża, is-soluzzjoni għall-infużjoni tkun likwidu ċar sa kemmxejn opak, minn bla kulur sa abjad ċar.


4.	TAGĦRIF KLINIKU

4.1	Indikazzjonijiet terapewtiċi

[bookmark: _Hlk29319176][bookmark: _Hlk27548476]Upstaza hija indikata għat-trattament ta’ pazjenti ta’ bejn 18-il xahar u akbar li għandhom dijanjosi ta’ defiċjenza klinika, molekulari u ġenetikament kkonfermata ta’ L-amino acid decarboxylase aromatiku (AADC) b’fenotip sever (ara sezzjoni 5.1).
[bookmark: _Hlk43810408]
4.2	Pożoloġija u metodu ta’ kif għandu jingħata

It-trattament għandu jingħata f’ċentru speċjalizzat fin-newrokirurġija sterjotattika, minn kirurgu newroloġiku kkwalifikat taħt kundizzjonijiet asettiċi kkontrollati.

Pożoloġija

[bookmark: _Hlk29319323]Il-pazjenti jirċievu doża totali ta’ 1.8 × 1011 vg mogħtija bħala erba’ infużjonijiet ta’ 0.08 mL (0.45 × 1011 vg) (tnejn għal kull putamen).
Il-pożoloġija hija l-istess għall-popolazzjoni kollha koperta mill-indikazzjoni.

Popolazzjonijiet speċjali

Popolazzjoni pedjatrika
Is-sigurtà u l-effikaċja ta’ eladocagene exuparvovec fit-tfal ta’ età taħt it-18-il xahar għadhom ma ġewx determinati s’issa. M’hemm l-ebda data disponibbli.
Hemm esperjenza limitata f'pazjenti ta' 12-il sena u akbar. Is-sigurtà u l-effikaċja ta' eladocagene exuparvovec f'dawn il-pazjenti ma ġewx determinati. Id-data disponibbli bħalissa hija deskritta f'sezzjoni 5.1. M'għandu jiġi kkunsidrat l-ebda aġġustament fid-doża.

Indeboliment tal-fwied u tal-kliewi
Is-sigurtà u l-effikaċja ta’ eladocagene exuparvovec f’pazjenti b’indeboliment tal-fwied u tal-kliewi ma ġewx evalwati.

Immunoġeniċità
M’hemm l-ebda data dwar is-sigurtà jew l-effikaċja għal pazjenti li l-livelli ta’ antikorpi tagħhom għal AAV2 qabel it-trattament kienu > 1:50 (ara sezzjoni 4.4).

Metodu ta’ kif għandu jingħata

[bookmark: _Hlk41317992]Għal użu ġol-putamen.

Preparazzjoni
Upstaza hija soluzzjoni għall-infużjoni sterili li trid tinħall u tiġi ppreparata mill-ispiżerija tal-isptar qabel l- amministrazzjoni.

Għal istruzzjonijiet dettaljati fuq il-preparazzjoni, l-amministrazzjoni, il-miżuri li għandhom jittieħdu f’każ ta’ esponiment aċċidentali u r-rimi ta’ Upstaza, ara sezzjoni 6.6.

[bookmark: _Hlk54619679]Amministrazzjoni newrokirurġiku
Upstaza hija fijala għal użu ta’ darba li jingħata permezz ta’ infużjoni bilaterali ġol-putamen f’sessjoni kirurġika waħda u f’żewġ siti għal kull putamen. Erba’ infużjonijiet separati ta’ volumi ugwali fil-putamen anterjuri tal-lemin, il-putamen posterjuri tal-lemin, il-putamen anterjuri tax-xellug u l-putamen posterjuri tax-xellug jiġu mwettqa.
Għal istruzzjonijiet fuq il-preparazzjoni tal-infużjoni ta’ Upstaza fis-sit kirurġiku, ara sezzjoni 6.6.

Is-siti tal-infużjoni fil-mira huma ddefiniti skont il-prattika newrokirurġika sterjotattika standard. Upstaza jingħata bħala infużjoni bilaterali (2 infużjonijiet f’kull putamen) b’kannula intrakranjali. L-aħħar 4 miri għal kull trajettorja għandhom jiġu definiti bħala 2 mm dorsali (fuq) għall-punti fil-mira anterjuri u posterjuri fin-nofs tal-pjan orizzontali (Figura 1).

[bookmark: _Ref24648955]Figura 1	Erba’ punti fil-mira għas-siti tal-infużjoni
[image: ][image: ]
· Wara li titlesta r-reġistrazzjoni sterjotattika, għandu jiġi mmarkat il-punt tad-dħul fuq il-kranju. Għandu jinkiseb aċċess kirurġiku minn ġol-għadma tal-kranju u d-dura.

· Il-kannula tal-infużjoni titqiegħed fil-punt iddeżinjat fil-putamen bl-użu ta’ għodda sterjotattika fuq il-bażi tat-trajettorji ppjanati. Ta’ min jinnota li l-kannula tal-infużjoni titqiegħed u l-infużjoni ssir separatament għal kull putamen.

· Upstaza jiġi infuż b’rata ta’ 0.003 mL/min f’kull wieħed miż-2 punti fil-mira f’kull putamen; 0.08 mL ta’ Upstaza jiġu infużi f’kull sit tal-putamen, li tirriżulta f’4 infużjonijiet b’volum totali ta’ 0.320 mL (jew 1.8 × 1011 vg).

· [bookmark: _Hlk43119485]B’bidu fl-ewwel sit fil-mira, il-kannula tiddaħħal minn toqba mħaffra ġol-putamen u mbagħad tinġibed ’il barra bil-mod, biex tagħti 0.08 mL ta’ Upstaza tul it-trajettorja ppjanata biex tiġi ottimizzata d-distribuzzjoni tul il-putamen.

· Wara l-ewwel infużjoni, il-kannula titneħħa u mbagħad tiddaħħal mill-ġdid fil-punt ta’ mira li jmiss, u l-istess proċedura tiġi rrepetuta għat-3 punti fil-mira l-oħra (il-parti anterjuri u posterjuri ta’ kull putamen).

· Wara proċeduri standard ta’ għeluq newrokirurġiku, il-pazjent imbagħad issirlu immaġni tal-moħħ wara l-operazzjoni (immaġni b’reżonanza manjetika [MRI] jew tomografija kompjuterizzata [CT]) biex jiġi żgurat li m’hemmx kumplikazzjonijiet (jiġifieri fsada).

· [bookmark: _Hlk54882882]Il-pazjent għandu jibqa’ viċin l-isptar fejn saret il-proċedura għal mill-inqas 48 siegħa wara l-proċedura. Il-pazjent jista’ jerġa’ lura d-dar, wara l-proċedura, skont il-parir tat-tabib kuranti. Il-kura ta’ wara t-trattament għandha tkun immaniġġjata min-newrokirurgu u min-newrologu li jkun għamel ir-referenza. Il-pazjent għandu jkollu segwitu 7 ijiem wara l-kirurġija biex jiġi żgurat li ma żviluppaw l-ebda kumplikazzjonijiet. It-tieni żjara ta’ segwitu għandha sseħħ ġimagħtejn wara (jiġifieri 3 ġimgħat wara l-kirurġija) biex jiġi mmonitorjat l-irkupru wara l-kirurġija u l-okkorrenza ta’ avvenimenti avversi.

· Il-pazjenti se jiġu offruti l-opportunità li jinkitbu f’reġistru sabiex jiġu evalwati aktar is-sigurtà u l-effettività fit-tul tat-trattament taħt kundizzjonijiet normali ta’ prattika klinika.

4.3	Kontraindikazzjonijiet

Sensittività eċċessiva għas-sustanza(i) attiva(i) jew għal xi wieħed mill-eċċipjentielenkati fis-sezzjoni 6.1.

4.4	Twissijiet speċjali u prekawzjonijiet għall-użu

Dejjem għandhom jintużaw tekniċi asettiċi xierqa għall-preparazzjoni u l- infużjoni ta’ Upstaza.

Monitoraġġ

Pazjenti li qed jieħdu terapija tal-ġeni għandhom jiġu mmonitorjati mill-qrib għal kumplikazzjonijiet relatati mal-proċedura, kumplikazzjonijiet relatati mal-marda sottostanti tagħhom, u riskji assoċjati mal-anastesija ġenerali matul il-perjodu peri-operattiv. Il-pazjenti jistgħu jesperjenzaw aggravar tas-sintomi tad-defiċjenza sottostanti tagħhom ta’ AADC bħala riżultat ta’ kirurġija u anestesija (ara sezzjoni 4.8)

Sintomi awtonomiċi u serotonerġiċi ta' AADC jistgħu jippersistu wara trattament b'eladocagene exuparvovec.

Traċċabilità

Sabiex tittejjeb it-traċċabilità tal-prodotti mediċinali bijoloġiċi, l-isem u n-numru tal-lott tal-prodott amministrat għandhom jiġu rreġistratti b’mod ċar.

Immunoġeniċità

L-esperjenza b’eladocagene exuparvovec f’pazjenti b’livelli ta’ antikorpi kontra AAV2 ta’ > 1:50 qabel it-trattament mhix disponibbli.

Tnixxijiet tal-fluwidu ċerebrospinali

It-tnixxijiet tal-fluwidu ċerebrospinali (CSF) iseħħu meta jkun hemm tiċrita jew toqba fil-meninġi madwar il-moħħ jew is-sinsla, li jippermettu l-ħruġ tas-CSF. Upstaza jingħata permezz ta’ infużjoni bilaterali intraputaminali permezz ta’ toqob imħaffrin, u għalhekk, jista’ jkun hemm tnixxija tas-CSF wara l-operazzjoni. Il-pazjenti li jingħataw trattament b’eladocagene exuparvovec għandhom jiġu mmonitorjati bir-reqqa wara l-amministrazzjoni għal tnixxijiet tas-CSF, b’mod partikolari fir-rigward tar-riskju ta’ meninġite u enċefalite.

[bookmark: _Ref390676146][bookmark: _Toc516586206][bookmark: _Hlk54695916]Diskineżja

[bookmark: _Hlk54695670]Il-pazjenti b’defiċjenza ta’ AADC jista’ jkollhom sensittività akbar għad-dopamina minħabba d-defiċjenza kronika tad-dopamina tagħhom. Diskineżja ġiet irrapportata f’26/30 pazjent wara t-trattament b’eladocagene exuparvovec (ara sezzjoni 4.8). L-okkorrenza ta’ diskineżja hija dovuta għas-sensittività għad-dopamina u ġeneralment tibda xahar wara l-amministrazzjoni tat-terapija tal-ġeni u tonqos gradwalment tul bosta xhur. Avvenimenti ta’ diskineżja ġew ġestiti b’kura medika ta’ rutina, bħal trattament antidopaminerġiku (eż. risperidone) (ara sezzjoni 5.1).

[bookmark: _Hlk48811564][bookmark: _Hlk43977774]Riskju tat-twaqqigħ virali

Ir-riskju tat-twaqqigħ huwa meqjus baxx minħabba d-distribuzzjoni sistemika limitata ħafna ta’ eladocagene exuparvovec (ara sezzjoni 5.2). Bħala miżura ta’ prekawzjoni, il-pazjenti/il-persuni li jieħdu ħsiebhom għandhom jiġu avżati biex jimmaniġġjaw il-materjal ta’ skart iġġenerat mill-faxex u/jew kwalunkwe tnixxija (dmugħ, demm, tnixxijiet mill-imnieħer, u CSF) b’mod xieraq, li jista’ jinkludi l-ħażna tal-materjal ta’ skart f’boroż issiġillati qabel ir-rimi u li l-pazjenti/il-persuni li jieħdu ħsiebhom jilbsu l-ingwanti għat-tibdil tal-faxex u r-rimi tal-iskart. Dawn il-prekawzjonijiet għall-immaniġġjar għandhom jiġu segwiti għal 14-il jum wara l-amministrazzjoni ta’ eladocagene exuparvovec. Huwa rrakkomandat li l-pazjenti/il-persuni li jieħdu ħsiebhom jilbsu l-ingwanti għat-tibdil tal-faxex u r-rimi tal-iskart, speċjalment f’każ ta’ tqala, treddigħ, jew immunodefiċjenza tal-persuni li jieħdu ħsieb il-pazjenti.

Donazzjoni ta’ demm, organi, tessuti, u ċelluli

Il-pazjenti ttratati b’Upstaza m’għandhomx jagħtu demm, organi, tessuti, u ċelluli għal trapjanti.

Kontenut ta’ sodium u potassium

Dan il-prodott mediċinali fih anqas minn 1 mmol sodium (23 mg) f’kull doża, jiġifieri essenzjalment ‘ħieles mis-sodium’.
Dan il-prodott mediċinali fih anqas minn 1 mmol potassium (39 mg) f’kull doża, jiġifieri essenzjalment ‘ħieles mill-potassium’.

[bookmark: _Hlk43819695]4.5	Interazzjoni ma’ prodotti mediċinali oħra u forom oħra ta’ interazzjoni

Ma twettaq l-ebda studju ta’ interazzjoni. Mhux mistennija l-ebda interazzjoni minħabba li d-distribuzzjoni sistemika ta’ eladocagene exuparvovec hija limitata ħafna.

Tilqim
[bookmark: _Hlk43820080]
Ma kien hemm l-ebda interazzjoni rrappurtata bejn it-tilqim ġenerali u l-amministrazzjoni tat-terapija tal-ġeni. Il-fornitur tal-kura tas-saħħa għandu jiddetermina jekk humiex meħtieġa aġġustamenti għall-iskeda tat-tilqim tal-pazjent.

[bookmark: _Hlk63354004]4.6	Fertilità, tqala u treddigħ

Abbażi tan-nuqqas ta’ esponiment sistemiku u tal-bijodistribuzzjoni negliġibbli għall-gonadi, ir-riskju tat-trażmissjoni fil-linja ġerminali huwa baxx.

Tqala

M’hemmx data dwar l-użu ta’ eladocagene exuparvovec f’nisa tqal. Ma twettqux studji riproduttivi f’annimali b’eladocagene exuparvovec (ara sezzjoni 5.3).

Treddigħ

Mhux magħruf jekk eladocagene exuparvovec jiġix eliminat mill-ħalib tas-sider tal-bniedem.
Eladocagene exuparvovec ma jiġix assorbit sistematikament wara l-amministrazzjoni ġol-putamen, u mhux antiċipat l-ebda effett fuq it-trabi tat-twelid/trabi mreddgħa.

Fertilità

M’hemm l-ebda data klinika jew data mhux klinika disponibbli rigward l-effett ta’ eladocagene exuparvovec fuq il-fertilità.

4.7	Effetti fuq il-ħila biex issuq u tħaddem magni

Mhux rilevanti. 

4.8	Effetti mhux mixtieqa

Sommarju tal-profil tas-sigurtà

L-informazzjoni dwar is-sigurtà ġiet osservata fi 3 studji kliniċi open-label li fihom eladocagene exuparvovec ingħata lil 30 pazjent b’defiċjenza ta’ AADC li kellhom bejn 19-il xahar u 8.5 snin fil-ħin tad-dożaġġ. Il-pazjenti ġew segwiti għal tul medjan ta’ 59.3 xahar (minimu ta’ 11.8-il xahar sa massimu ta’ 5.7 snin). Sitta Sebgħa u għoxrin pazjent trattati fl-istudji kliniċi rreġistraw fi studju ta’ segwitu fit-tul. Id-durata tas-segwitu mill-ħin tat-terapija tal-ġeni varjat minn 51.627.2  xahar sa 126.5 xahar (madwar sentejn 4.3 sa 10.5 snin).
L-aktar reazzjoni avversa komuni kienet id-diskineżja; din kienet irrappurtata f’26 (86.7%) pazjent u kienet prevalenti matul l-ewwel xahrejn wara t-trattament.

Lista f’tabella ta’ reazzjonijiet avversi
[bookmark: _Hlk1491038]
Ir-reazzjonijiet avversi huma rrappurtati f’Tabella 1. Ir-reazzjonijiet avversi huma elenkati skont is-sistema tal-klassifika tal-organi u l-frekwenza permezz tal-konvenzjoni li ġejja: komuni ħafna (≥ 1/10), komuni (≥ 1/100 sa < 1/10), mhux komuni (≥ 1/1,000 sa < 1/100), rari (≥ 1/10,000 sa < 1/1,000), rari ħafna (< 1/10,000), mhux magħruf (ma tistax tittieħed stima mid-data disponibbli).

[bookmark: _Ref24647942][bookmark: _Toc504466893][bookmark: _Toc505072441][bookmark: Table11]Tabella 1	Reazzjonijiet avversi li seħħew f’≥ 2 pazjenti fi 3 studji kliniċi open-label (n = 30)
	Sistema tal-klassifika tal-organi
	Komuni ħafna
	Komuni

	Disturbi fil-metaboliżmu u n-nutrizzjoni
	
	Disturbi fl-ikel

	Disturbi psikjatriċi
	Insomnja inizjali
	Irritabilità

	Disturbi fis-sistema nervuża
	Diskineżja
	

	Disturbi gastro-intestinali
	
	Tnixxija eċċessiva ta’ bżieq



Tabella 2	Reazzjonijiet avversi relatati man-newrokirurġija li seħħew f’≥2 pazjenti fi 3 studji kliniċi open-label (n=30)
	Kategorija tar-reazzjoni avversa
	Komuni ħafna

	Disturbi tad-demm u tas-sistema limfatika
	Anemija

	Disturbi fis-sistema nervuża
	Tnixxija tal-fluwidu ċerebrospinalia


a	Tista’ tinkludi psewdomeninġoċel
Tabella 3	Anestesija u reazzjonijiet avversi relatati wara l-operazzjoni f'≥ 2 pazjenti fi żmien ≤ ġimagħtejn wara l-amministrazzjoni, fi 3 studji kliniċi open label (n=30)
	Kategorija tar-reazzjoni avversa
	Komuni ħafna
	Komuni

	Infezzjonijiet u infestazzjonijiet
	Pulmonite

	Gastroenterite

	Disturbi fil-metaboliżmu u n-nutrizzjoni
	Ipokalimija
	

	Disturbi psikjatriċi
	Irritabilità
	

	Disturbi fis-sistema nervuża
	
	Diskineżja 

	Disturbi fil-qalb
	
	Ċjanożi

	Disturbi vaskulari
	Ipotensjoni
	Xokk ipovolemiku

	Disturbi respiratorji, toraċiċi u medjastinali
	
	Falliment respiratorju

	Disturbi gastro-intestinali
	Emorraġija gastro-intestinali fil-parti ta’ fuq, Dijarea
	Ulċera fil-ħalq

	Disturbi fil-ġilda u fit-tessuti ta’ taħt il-ġilda
	Ulċeri decubitus
	Dermatite tal-ħrieqi, Raxx

	Disturbi ġenerali u kondizzjonijiet ta’ mnejn jingħata
	Deni
Ħsejjes tan-nifs anormali
	Ipotermja

	Proċeduri kirurġiċi u mediċi
	
	Estrazzjoni tas-snien



Deskrizzjoni ta' reazzjonijiet avversi magħżula

Diskineżja 
Ġew irrappurtati avvenimenti ta’ diskineżja f’26 (86.7%) individwu (ara sezzjoni 4.4). 
Mis-37 avveniment ta’ diskineżja, 35 avveniment kienu minn ħfief sa moderati u 2 kienu severi. Il-maġġoranza tal-avvenimenti għaddew fi żmien madwar xahrejn, u kollha għaddew fi żmien 7 xhur mill-feġġa tas-sintomu. Iż-żmien medju għall-bidu ta’ avvenimenti ta’ diskineżja kien 25 jum wara li tingħata t-terapija tal-ġeni. L-avvenimenti ta’ diskineżja ġew immaniġġjati permezz ta’ kura medika ta’ rutina, bħal trattament antidopaminerġiku.
Fl-ambjent ta’ wara t-tqegħid fis-suq, ġew osservati avvenimenti ta’ diskineżja li jdumu iktar minn 7 xhur biex jgħaddu.

[bookmark: _Toc516586209]Immunoġeniċità
[bookmark: _Hlk29326029]Pazjenti b’titri tal-antikorpi kontra AAV2 <1:1200 tħallew jipparteċipaw fl-istudji kliniċi. Madankollu, il-pazjenti kollha li rċevew eladocagene exuparvovec kellhom titri kontra AAV2 ta’ 1:50 jew anqas qabel it-trattament. Wara t-trattament, il-biċċa l-kbira tal-individwi (n = 20) kienu pożittivi għall-antikorpi kontra AAV2 mill-inqas darba fl-ewwel 12-il xahar. B’mod ġenerali, il-livelli ta’ antikorpi stabbilizzaw jew naqsu biż-żmien. Ma kien hemm l-ebda programm ta’ segwitu biex jinqabdu reazzjonijiet potenzjali ta’ immunoġeniċità fi kwalunkwe wieħed mill-istudji kliniċi, iżda l-preżenza ta’ antikorpi kontra AAV2 fl-istudji kliniċi ma kinitx irrappurtata li kienet assoċjata ma’ żieda fis-severità, fl-għadd ta’ reazzjonijiet avversi, jew ma’ effikaċja mnaqqsa.
L-esperjenza b’eladocagene exuparvovec f’pazjenti b’livelli ta’ antikorpi kontra AAV2 ta’ > 1:50 qabel it-trattament mhix disponibbli.
Ir-rispons immuni għat-transġene u r-rispons immuni ċellulari ma tkejlux.

Tnixxijiet ta’ fluwidu ċerebrospinali
Tliet pazjenti li rċevew eladocagene exuparvovec fi studji kliniċi esperjenzaw tnixxijiet tas-CSF. Pazjent wieħed irrapporta żewġ avvenimenti separati bħala avvenimenti avversi serji potenzjalment relatati mal-proċedura kirurġika filwaqt li l-avvenimenti l-oħra kollha ma kinux serji.

Rappurtar ta’ reazzjonijiet avversi suspettati

[bookmark: _Hlk80368175][bookmark: _Hlt351112701][bookmark: _Hlt352070183][bookmark: _Hlt352070184][bookmark: _Hlt351121725][bookmark: _Hlt351121726]Huwa importanti li jiġu rrappurtati reazzjonijiet avversi suspettati wara l-awtorizzazzjoni tal-prodott mediċinali. Dan jippermetti monitoraġġ kontinwu tal-bilanċ bejn il-benefiċċju u r-riskju tal-prodott mediċinali. Il-professjonisti tal-kura tas-saħħa huma mitluba jirrappurtaw kwalunkwe reazzjoni avversa suspettata permezz tas-sistema ta’ rappurtar nazzjonali imniżżla f’Appendiċi V.

4.9	Doża eċċessiva

[bookmark: _Hlk54621735][bookmark: _Hlk43822891]Ir-riskju ta’ doża eċċessiva huwa improbabbli minħabba amministrazzjoni kkontrollata u newrokirurġika. M’hemm l-ebda esperjenza klinika b’doża eċċessiva ta’ eladocagene exuparvovec. F’każ ta’ doża eċċessiva, huwa rakkomandat trattament sintomatiku u ta’ appoġġ, kif meqjus neċessarju mit-tabib kuranti. Huma rakkomandati osservazzjoni klinika mill-qrib u monitoraġġ tal-parametri tal-laboratorju (inkluż għadd sħiħ tad-demm bid-differenzjal, u panel metaboliku komprensiv) għal rispons immuni sistemiku. Għal istruzzjonijiet f’każ ta’ esponiment aċċidentali, ara sezzjoni 6.6.


5.	PROPRJETAJIET FARMAKOLOĠIĊI

[bookmark: _Hlk54622983][bookmark: _Hlk43823415]5.1 	Proprjetajiet farmakodinamiċi

Kategorija farmakoterapewtika: Prodotti oħra tal-passaġġ alimentari u tal-metaboliżmu, Enzimi; Kodiċi ATC: A16AB26 

Mekkaniżmu ta’ azzjoni

Id-defiċjenza ta’ AADC hija żball mit-twelid tal-bijosinteżi tan-newrotrażmettituri b’wirt awtożomali reċessiv fil-ġene dopa decarboxylase (DDC). Il-ġene DDC jikkodifika l-enzima AADC, li tikkonverti L‑3,4‑dihydroxyphenylalanine (L‑DOPA) f’dopamina. Mutazzjonijiet fil-ġene DDC jirriżultaw fi tnaqqis jew fl-assenza tal-attività tal-enżima AADC, li tikkawża tnaqqis fil-livelli tad-dopamina u fin-nuqqas tal-biċċa l-kbira tal-pazjenti b’defiċjenza ta’ AADC li jilħqu l-istadji ewlenin tal-iżvilupp.

Eladocagene exuparvovec huwa terapija tal-ġeni bbażata fuq vettur rikombinanti ta’ AAV2 li fih is-cDNA uman għall-ġene DDC. Wara infużjoni ġol-putamen, il-prodott jirriżulta fl-espressjoni tal-enzima AADC u fi produzzjoni sussegwenti tad-dopamina, u konsegwentement, fl-iżvilupp tal-funzjoni motorja fil-pazjenti ttrattati li għandhom defiċjenza ta’ AADC.

[bookmark: _Hlk45111697]Effetti farmakodinamiċi

L-assorbiment ta’ L‑6‑[18F] fluoro‑3, 4‑dihydroxyphenylalanine (18F‑DOPA) fis-sistema nervuża ċentrali (CNS)
Il-kejl tal-assorbiment ta’ 18F-DOPA fil-putamen permezz tal-immaġni bit-tomografija b’emissjoni ta’ pożitroni (PET) wara t-trattament huwa kejl oġġettiv tal-produzzjoni tad-dopamina de novo fil-moħħ u jivvaluta s-suċċess u l-istabbiltà tat-trasduzzjoni tal-ġene DDC tul iż-żmien. Il-biċċa l-kbira tal-pazjenti wrew żidiet sostnuti, żgħar fl-assorbiment speċifiku għall-PET. Kienet evidenti żieda wara biss 6 xhur, li żdiedet aktar sa 12-il xahar wara t-trattament, u ġiet sostnuta għal tal-anqas 5 snin.
Tabella 4 	Bidla perċentwali mil-linja bażi fit-teħid ta’ 18F-DOPA wara trattament b’Eladocagene Exuparvovec (Studji AADC-010u AADC-011)

	Punt taż-żmien
	Xahar 12 (n=19)
	Xahar 24 (n=17)
	Xahar 60 (n=11)

	Teħid speċifiku ta’ PET
Bidla % mil-linja bażi 
	220.3
	261.39
	287.88



Effikaċja klinika u sigurtà

L-effikaċja tat-terapija tal-ġeni ta’ Upstaza ġiet ivvalutata f’2 studji kliniċi (AADC‑010, AADC‑011). Flimkien, dawn iż-2 studji kienu jinkludu 22 pazjent b’defiċjenza severa ta’ AADC, iddijanjostikati bi tnaqqis tal-aċidu omovanilliku u 5‑hydroxyindoleacetic acid u livelli għoljin ta’ L-DOPA CSF, il-preżenza ta’ mutazzjoni tal-ġene DDC fiż-żewġ alleli, u l-preżenza ta’ sintomi kliniċi ta’ defiċjenza ta’ AADC (inkluż dewmien fl-iżvilupp, ipotonja, distonja, u kriżi okuloġirika [OGC]). Dawn il-pazjenti ma kisbux stadji ewlenin tal-iżvilupp motorji fil-linja bażi inkluż il-kapaċità li jpoġġu, joqogħdu bilwieqfa jew jimxu, li huma kompatabbli mal-fenotip sever. Il-pazjenti ġew ittrattati b’doża totali ta’ 1.8 × 1.8 × 1011 vg (N = 13) jew 2.4 × 1011 vg (N = 9) waqt sessjoni operattiva waħda. Ir-riżultati għall-parametri tal-effikaċja u s-sigurtà kienu simili bejn iż-2 dożi.
Id-data lil hinn mill-punti ta’ żmien tax-Xahar 60 u tax-Xahar 12 fl-Istudju AADC-010 u fl-Istudju AADC-011, rispettivament, inġabret fl-Istudju ta’ segwitu fit-tul AADC-1602 kif indikat hawn taħt, b’data ta’ qtugħ tad-data tas-16 ta’ Ġunju 2023.
Twettaq studju AADC-CU/1601 bi trattament minn proċess ta’ manifattura antik. Dan l-istudju rreġistra 8 individwi u wera riżultati simili b’benefiċċji miżmuma sa 126.5 xahar.

Funzjoni motorja
Il-kisba ta’ stadju ewlieni motorju kienet derivata mill-Iskala Peabody tal-Iżvilupp Motorju, il-verżjoni 2 (PDMS‑2). Il-PDMS‑2 hija valutazzjoni tal-iżvilupp motorju tat-tfal sal-età tal-iżvilupp ta’ 5 snin, u tivvaluta kemm il-ħiliet motorji grossi kif ukoll dawk fini, u fiha elementi li speċifikament jaqbdu l-kisba tal-istadju motorju ewlieni (Ħakma tal-ħila – punteġġ ta’ 2): 1) kontroll sħiħ tar-ras (bilqiegħda b’sostenn fil-ġenbejn u filwaqt li jżomm rasu/żżomm rasha allinjata waqt li jdawwar rasu/ddawwar rasha biex isegwi ġugarell għal 8 sekondi), 2) bilqiegħda mingħajr għajnuna (bilqiegħda mingħajr appoġġ u jżomm/żżomm il-bilanċ waqt li jkun/tkun f’pożizzjoni bilqiegħda għal 60 sekonda), 3) bilwieqfa b’appoġġ (jagħmel mill-inqas 4 passi alternanti, jew billi jibqa’ fl-istess post jew billi jimxi ’il quddiem, b’idejn l-evalwatur madwar it-tronk tat-tifel), u 4 ) mixi b’assistenza (jimxi mill-inqas 8 piedi b’passi li jalternaw, bl-evalwatur ħdejn il-pazjent u jżomm id waħda biss tat-tifel).

It-Tabella 5 tiġbor fil-qosor l-analiżi primarja, li evalwat l-għadd ta’ pazjenti li wrew li laħqu l-istadji motorji ewlenin (Ħakma), wara 24 xahar, 60 xahar u 96 xahar wara t-terapija tal-ġeni. 

It-trattament b’eladocagene exuparvovec wera kisba ta’ stadji motorji ewlenin osservata wara biss 3 xhur wara l-kirurġija. Il-kisba ta’ stadji ewlenin motorji kompliet jew inżammet wara 24 xahar u sa 96 xahar, li jikkorrespondi għal 8 snin ta’ segwitu (Figura 2).

[bookmark: _Ref15367803][bookmark: _Ref22648327][bookmark: _Toc18587352]Tabella 5	Għadd kumulattiv ta’ individwi li ksbu tragwardi motorji PDMS-2 (Ħakma) f’xahar 24, xahar 60, u xahar 96) (Studji AADC-010, AADC 011, u AADC-1602; N=22)
 
	Tragward motorju / Xahar
	Għadd ta’ individwi (%)

	
	Xahar 24
	Xahar 60
	Xahar 96

	Kontroll sħiħ tar-ras
	14 (64)
	17 (77)16 (73)
	16 (73)17 (77)

	Bilqiegħda mingħajr għajnuna
	11 (50)
	15 (68)
	16 (73)

	Bilwieqfa b’appoġġ
	8 (36)
	11 (50)
	11 (50)

	Mixi b’assistenza
	2 (9) 
	6 (27)7 (32)
	7 (32)9 (41)



[bookmark: _Ref16494006][bookmark: _Toc18602748][bookmark: _Toc516586230]Figura 2	Għadd kumulattiv ta’ individwili juru tragward motorju (ħakma tal-ħila) sa Xahar 96 (Studji AADC-010, AADC-011 u AADC-1602)


[bookmark: _MON_1831819784]
[image: ]

Punteġġ totali PDMS 2
Il-punteġġ totali ta’ PDMS 2 tkejjel bħala punt ta’ tmiem sekondarju matul l-istudji kliniċi. Il-punteġġi massimi tal-PDMS-2 huma 450-482, skont l-età (<12-il xahar jew >12-il xahar). L-individwi kollha trattati b’eladocagene exuparvovec urew żidiet mil-linja bażi fil-medja tal-punteġġi totali ta’ PDMS 2 maż-żmien, b’xi benefiċċju osservat sa minn 3 xhur (Figura 3). Il-medja tal-inqas kwadri (LS) tal-bidla mil-linja bażi fil-punteġġ totali ta’ PDMS-2 kienet 77.9, 111.6, 138.2, u 144.3 punti fil-punti ta’ żmien ta’ Xahar 12, Xahar 24, Xahar 60, u Xahar 96, rispettivamentFil-punt ta’ żmien ta’ 24 xahar, il-medja tal-inqas kwadrati (LS) tal-bidla mil-linja bażi fil-punteġġ totali PDMS-2 kienet ta’ 111.2-il punt. It-titjib mil-linja bażi fil-punteġġ totali ta’ PDMS 2 kien kmieni sa minn 12-il xahar wara t-trattament (77.6 punt) u nżamm għal 60 xahar (139.0 punt) u 96 xahar (141.6). Pazjenti li jirċievu eladocagene exuparvovec f’età iżgħar juru rispons aktar mgħaġġel għat-trattament u jidhru li jilħqu livell finali ogħla.
Figura 3	Punteġġi totali ta’ PDMS-2 skont iż-żjarat – minn Xahar 96 (Studji AADC-010, AADC-011, u AADC-1602; N=22)
[bookmark: IDX][image: ]

[bookmark: _Toc516586232]Id-data li ġejja nġabret bħala punti aħħarin sekondarji fl-istudji kliniċi.

Ħiliet konjittivi u ta’ komunikazzjoni
Bayley-III, valutazzjoni standard tal-konjizzjoni, tal-lingwa, u tal-iżvilupp motorju għal trabi u tfal żgħar (ta’ 1-42 xahar), ġiet utilizzata fl-Istudji AADC-010 u AADC-011 biex jiġi evalwat l-iżvilupp konjittiv u tal-lingwa. Is-sottoskala tal-lingwa tikkonsisti f’komunikazzjonijiet riċettivi u espressivi.

Maż-żmien, l-individwi kollha wrew żidiet gradwali u sostnuti fil-punteġġi medji konjittivi u tal-lingwa totali, li huwa l-punteġġ kombinat għal punteġġi ta’ komunikazzjoni riċettivi u espressivi. Il-medja tal-punteġġ totali mhux ipproċessat għas-sottoskala konjittiva fil-linja bażi kienet ta’ 12.41 (N=22). Il-bidla medja LS mil-linja bażi fil-punteġġ konjittiv wriet żieda ta’ 12.412.3 fix-Xahar 12, 16.516.4 fix-Xahar 24, u 23.323.6 fix-Xahar 60, u 25.0 fix-Xahar 96. Il-punteġġ totali mhux ipproċessat medju għas-sottoskala tal-lingwa fil-linja bażi kien ta’ 18.09 (N=22). Il-bidla medja LS mil-linja bażi fil-punteġġ totali tal-lingwa wriet żieda ta’ 7.97.6 fix-Xahar 12, 10.41 fix-Xahar 24, u 15.014.9 fix-Xahar 60, u 17.8 fix-Xahar 96.

Piż tal-ġisem
Tmintax minn 19-il individwu (95 %) żammew (47 %, 9 individwi) jew żiedu (47%, 9 individwi) il-piż tal-ġisem tagħhom fuq perjodu ta’ 12-il xahar ibbażat fuq tabella ta’ tkabbir speċifika għas-sess u l-età.

Stat ta’ telqa (ipotonja), distonja tad-dirgħajn/tar-riġlejn, distonja pprovokata mill-istimolu
Wara t-terapija tal-ġeni, il-perċentwal ta’ individwi b’sintomi ta’ stat ta’ telqa (ipotonja) naqas minn 80.0 % fil-linja bażi (N=20) għal 41.2 % f’Xahar 12 (N = 17). L-ebda individwu ma esperjenza distonja tad-dirgħajn/tar-riġlejn 12-il xahar wara t-trattament, meta mqabbel ma’ 70.0 % tal-individwi fil-linja bażi (N = 20).

Episodji ta’ OGC
Wara t-terapija tal-ġeni, it-tul tal-episodji ta’ OGC, tnaqqas u ġie sostnut matul iż-żmien u sa 12-il xahar wara t-trattament. Iż-żmien medju fl-OGC kien 11.90-il siegħa/ġimgħa fil-linja bażi (N=21). Dan il-ħin tnaqqas wara t-trattament b’1.39 siegħa fil-ġimgħa sa Xahar 3 (N=19) u b’4.82 sigħat fil-ġimgħa sa Xahar 12 (N=6).

Id-daqs tal-effett ta’ eladocagene exuparvovec fuq is-sintomi awtonomiċi tad-defiċjenza ta’ AADC ma ġiex evalwat sistematikament.

Ċirkustanzi eċċezzjonali

Dan il-prodott mediċinali ġie awtorizzat taħt ‘ċirkustanzi eċċezzjonali’. Dan ifisser li minħabba li l-marda hija rari ma kienx possibbli li tinkiseb informazzjoni sħiħa dwar dan il-prodott mediċinali. L-Aġenzija Ewropea għall-Mediċini ser tirrevedi kull tip ta’ informazzjoni ġdida li toħroġ kull sena u dan l-SmPC ser jiġi aġġornat kif meħtieġ.


[bookmark: _Hlk28980944]5.2	Tagħrif farmakokinetiku

Ma sarux studji farmakokinetiċi b’eladocagene exuparvovec. Eladocagene exuparvovec jiġi infuż direttament fil-moħħ u ma ntweriex li jinfirex barra s-CNS.

Distribuzzjoni

Il-bijodistribuzzjoni tal-vettur virali AAV2‑hAADC fid-demm u fl-awrina tkejlet fl-individwi bl-użu ta’ assaġġ ivvalidat ta’ reazzjoni katina bil-polimerażi kwantitattiv f’ħin reali. F’individwu wieħed ittrattat b’eladocagene exuparvovec, livelli baxxi ħafna, ferm inqas mill-konċentrazzjonijiet tat-trattament, ġew skoperti fl-awrina f’Xahar 6.

[bookmark: _Hlk54624367]5.3	Tagħrif ta’ qabel l-użu kliniku dwar is-sigurtà

Ma sarux studji fuq l-annimali biex jiġu evalwati l-effetti ta’ eladocagene exuparvovec fuq il-karċinoġenesi, il-mutaġenesi jew l-indeboliment tal-fertilità. Fi studji fuq l-annimali, ma ġie osservat l-ebda effett tossikoloġiku fuq l-organi riproduttivi maskili jew femminili.

Ma ntweriet l-ebda tossiċità fil-firien sa 6 xhur wara l-infużjoni bilaterali fil-putamen f’dożi 21 darba ogħla mid-doża terapewtika fil-bniedem fuq bażi ta’ vg għal kull unità ta’ piż tal-moħħ (g).

Studji fil-firien ma wrew l-ebda tixrid virali fid-demm jew xi tessuti sistematiċi barra mill-kompartament tas-CNS ħlief għas-CSF f’jum 7 fejn kien pożittiv (kopji/µg DNA) fl-istudju tat-tossikoloġija fis-6 xahar. Meta ġew ittestjati f’punti ta’ ħin sussegwenti (jum 30, jum 90, u jum 180) il-kampjuni kollha kienu negattivi.


6.	TAGĦRIF FARMAĊEWTIKU

6.1	Lista ta’ eċċipjenti

Potassium chloride 
Sodium chloride 
Potassium dihydrogen phosphate 
Disodium hydrogen phosphate 
Poloxamer 188
Ilma għall-injezzjonijiet

6.2	Inkompatibbiltajiet

Fin-nuqqas ta’ studji ta’ kompatibbiltà, dan il-prodott mediċinali m’għandux jitħallat ma’ prodotti mediċinali oħrajn. 

[bookmark: _Hlk54624494]6.3	Żmien kemm idum tajjeb il-prodott mediċinali

Fjala iffriżata mhux miftuħa

5 snin

Wara li jinħall u jinfetaħ

[bookmark: _Hlk43828372]La darba jinħall, il-prodott mediċinali m’għandux jerġa’ jiġi ffriżat.
Is-siringa mimlija li hija ppreparata taħt kundizzjonijiet asettiċi għall-amministrazzjoni fis-sit kirurġiku għandha tintuża immedjatament; jekk ma tintużax immedjatament, tista’ tinħażen f’temperatura tal-kamra (taħt il-25 °C) u tintuża fi żmien 6 sigħat minn meta jinħall il-prodott.

6.4	Prekawzjonijiet speċjali għall-ħażna

Żomm iffriżat waqt il-ħażna u l-ġarr f’≤ ‑65 °C. 
[bookmark: _Hlk41322145]Żomm il-fjala fil-kartuna ta’ barra.
Għall-kondizzjonijiet ta’ ħażna wara li jinħall u jinfetaħ il-prodott mediċinali, ara sezzjoni 6.3.

6.5	In-natura tal-kontenitur u ta’ dak li hemm ġo fih

Fjala tal-ħġieġ tal-borosilikat tat-Tip I, b’tapp tal-chlorobutyl silikonizzat b’kisja ssiġillat b’tapp tal-aluminju/tal-plastik.

Daqs tal-pakkett ta’ fjala waħda.

[bookmark: _Hlk54625283][bookmark: OLE_LINK1]6.6	Prekawzjonijiet speċjali li għandhom jittieħdu għar-rimi u għal immaniġġar ieħor

Kull fjala hija għal użu ta’ darba biss. Dan il-prodott mediċinali għandu jiġi infuż biss bil-kannula ventrikulari SmartFlow.

Prekawzjonijiet li għandhom jittieħdu qabel tmiss il-prodott mediċinali jew qabel tagћti l-prodott mediċinali

Dan il-prodott mediċinali fih virusis ġenetikament modifikati. Waqt il-preparazzjoni, l-amministrazzjoni u r-rimi, għandu jintlibes tagħmir prottetiv personali (inkluż ġagaga, nuċċali tas-sigurtà, maskla u ngwanti) meta jiġu mmaniġġjati eladocagene exuparvovec u materjali li ġew f’kuntatt mas-soluzzjoni (skart solidu u likwidu). 

Tidwib fl-ispiżerija tal-isptar

· Upstaza jiġi kkonsenjat lill-ispiżerija ffriżat u għandu jinżamm fil-kartuna ta’ barra f’temperatura ta’ ≤ -65 °C sakemm ikun ippreparat għall-użu. 
· Upstaza għandu jiġi mmaniġġjat b’mod asettiku taħt kundizzjonijiet sterili. 
· Ħalli l-fjala iffriżata ta’ Upstaza tinħall wieqfa f’temperatura tal-kamra sakemm il-kontenut jinħall kompletament. Aqleb il-fjala bil-mod bejn wieħed u ieħor 3 darbiet, TĦAWDUX. 
· Spezzjona Upstaza wara li tħallat. Jekk jidhru partikoli, soluzzjoni mċajpra jew tibdil fil-kulur, tużax il-prodott.

Preparazzjoni qabel l-amministrazzjoni 

· Ittrasferixxi l-fjala, is-siringa, il-labra, l-għatu tas-siringa, il-boroż sterili, jew it-tgeżwir sterili konformi mal-proċedura tal-isptar għat-trasferiment u l-użu tas-siringa mimlija fis-sala kirurġika ppjanata, u mmarkahom fil-Kabinett tas-Sigurtà Bijoloġika (BSC). Ilbes ingwanti sterili u tagħmir protettiv personali ieħor (inkluż ġagaga, nuċċali tas-sigurtà u maskla) skont il-proċedura normali għax-xogħol tal-BSC.
· Iftaħ is-siringa ta’ 1 mL jew 5 mL [1 mL jew 5 mL siringi tal-polypropylene bi planġer tal-elastomer mingħajr latex, illubrikati b’żejt tas-siliċju ta’ grad mediku] u mmarkaha bħala s-siringa mimlija bil-prodott skont il-proċedura tal-ispiżerija u r-regolamenti lokali. 
· Waħħal il-labra tal-filtru ta’ 18‑gauge jew 19‑gauge [labar tal-filtru ta’ 5‑µm ta’ 18‑gauge jew 19‑gauge, ta’ 1.5‑pulzieri, tal-azzar inossidabbli] mas-siringa.
· Iġbed il-volum sħiħ tal-fjala ta’ Upstaza fis-siringa. Aqleb il-fjala u s-siringa u parzjalment iġbed jew angola l-labra kif meħtieġ biex timmassimizza l-ġbid tal-prodott.
· Iġbed l-arja fis-siringa sabiex il-labra titbattal mill-prodott. Neħħi l-labra b’attenzjoni mis-siringa ta’ 1 mL jew ta’ 5 mL li fiha Upstaza. Neħħi l-arja mis-siringa sakemm ma jkunx fadal bżieżaq tal-arja mbagħad għattiha b’għatu tas-siringa.
· Geżwer is-siringa f’borża tal-plastik sterili waħda (jew f’bosta boroż skont il-proċedura standard tal-isptar) u poġġiha f’kontenitur sekondarju xieraq (eż., apparat tal-plastik iebes li jkessaħ) biex iġġorrha sas-sala kirurġika f’temperatura tal-kamra. L-użu tas-siringa (jiġifieri it-tqabbid tas-siringa mal-pompa tas-siringa u l-bidu tal-ipprajmjar tal-kannula) għandu jibda fi żmien 6 sigħat minn meta jinħall il-prodott. 

L-amministrazzjoni fis-sala kirurġika

· Qabbad is-siringa li fiha Upstaza sew mal-kannula ventrikulari SmartFlow. 
· Installa s-siringa ta’ Upstaza ġo pompa tal-infużjoni tas-siringa kompatibbli mas-siringa ta’ 1 mL jew ta’ 5 mL. Ippompja Upstaza bil-pompa tal-infużjoni b’0.003 mL/min sakemm tidher l-ewwel taqtira ta’ Upstaza mill-ponta tal-labra. Ieqaf u stenna sakemm tkun lesta għall-infużjoni.

Prekawzjonijiet li għandhom jittieħdu għar-rimi tal-prodotti mediċinali u l-esponiment aċċidentali

· [bookmark: _Hlk28981083]L-esponiment aċċidentali għal eladocagene exuparvovec, inkluż il-kuntatt mal-ġilda, l-għajnejn, u l-membrani mukużi, għandu jiġi evitat. 
· F’każ ta’ esponiment għall-ġilda, iż-żona affettwata għandha titnaddaf sew bis-sapun u l-ilma għal mill-inqas 5 minuti. F’każ ta’ esponiment għall-għajnejn, iż-żona affettwata għandha titlaħlaħ sew bl-ilma għal mill-inqas 5 minuti. 
· F’każ ta’ korriment bil-labra, iż-żona affettwata għandha titnaddaf sew bis-sapun u l-ilma u/jew b’diżinfettant.
· Kull fdal ta’ eladocagene exuparvovec li ma jkunx intuża jew skart li jibqa’ wara l-użu tal-prodott għandu jintrema f’konformità mal-gwida lokali għall-iskart farmaċewtiku. It-tixrid potenzjali għandu jintmesaħ b’garza assorbenti u jiġi diżinfettat bl-użu ta’ soluzzjoni ta’ bliċ segwit minn msielaħ tal-alkohol.
· Wara l-amministrazzjoni, ir-riskju ta’ tixrid huwa kkunsidrat baxx. Huwa rakkomandat li l-persuni li jieħdu ħsieb il-pazjenti u l-familji tal-pazjenti jingħataw parir dwar u jsegwu l-prekawzjonijiet xierqa tal-immaniġġjar tal-fluwidi tal-ġisem u l-iskart tal-pazjent għal 14-il jum wara l-amministrazzjoni ta’ eladocagene exuparvovec (ara sezzjoni 4.4).


7.	DETENTUR TAL-AWTORIZZAZZJONI GĦAT-TQEGĦID FIS-SUQ

PTC Therapeutics International Limited 
70 Sir John Rogerson’s Quay
Dublin 2
L-Irlanda


8.	NUMRU(I) TAL-AWTORIZZAZZJONI GĦAT-TQEGĦID FIS-SUQ 

EU/1/22/1653/001


9.	DATA TAL-EWWEL AWTORIZZAZZJONI/TIĠDID TAL-AWTORIZZAZZJONI

Data tal-ewwel awtorizzazzjoni: 18 ta’ Lulju 2022


10.	DATA TA’ REVIŻJONI TAT-TEST



Informazzjoni dettaljata dwar dan il-prodott mediċinali tinsab fuq is-sit elettroniku tal-Aġenzija Ewropea għall-Mediċini http://www.ema.europa.eu.


























ANNESS II

A.	MANIFATTUR TAS-SUSTANZA BIJOLOĠIKA ATTIVA U MANIFATTURI(I) RESPONSABBLI GĦALL-ĦRUĠ TAL-LOTT

B.	KONDIZZJONIJIET JEW RESTRIZZJONIJIET RIGWARD IL-PROVVISTA U L-UŻU

C.	KONDIZZJONIJIET U REKWIŻITI OĦRA TAL-AWTORIZZAZZJONI GĦAT-TQEGĦID FIS-SUQ

D.	KONDIZZJONIJIET JEW RESTRIZZJONIJIET FIR-RIGWARD TAL-UŻU SIGUR U EFFETTIV TAL-PRODOTT MEDIĊINALI

E.	OBBLIGU SPEĊIFIKU BIEX MIŻURI TA’ WARA L-AWTORIZZAZJONI JIĠU KOMPLUTI GĦALL-AWTORIZZAZZJONI GĦAT-TQEGĦID FIS-SUQ TAĦT ĊIRKUSTANZI EĊĊEZZJONALI
A. 
MANIFATTUR TAS-SUSTANZA BIJOLOĠIKA ATTIVA U MANIFATTURI RESPONSABBLI GĦALL-ĦRUĠ TAL-LOTT

Isem u indirizz tal-manifattur tas-sustanza bijoloġika attiva

MassBiologics South Coast
1240 Innovation Way
Fall River
MA 02720
L-Istati Uniti

Isem u indirizz tal-manifattur responsabbli għall-ħruġ tal-lott

Almac Pharma Services (Ireland) Limited 
Finnabair Industrial Estate
Dundalk, Co. Louth, A91 P9KD
L-Irlanda


B. KONDIZZJONIJIET JEW RESTRIZZJONIJIET RIGWARD IL-PROVVISTA U L-UŻU

Prodott mediċinali li jingħata b’riċetta ristretta tat-tabib (ara Anness I: Sommarju tal-Karatteristiċi tal-Prodott, sezzjoni 4.2).


C. KONDIZZJONIJIET U REKWIŻITI OĦRA TAL-AWTORIZZAZZJONI GĦAT-TQEGĦID FIS-SUQ

· Rapporti perjodiċi aġġornati dwar is-sigurtà (PSURs)

Ir-rekwiżiti biex jiġu ppreżentati PSURs għal dan il-prodott mediċinali huma mniżżla fil-lista tad-dati ta’ referenza tal-Unjoni (lista EURD) prevista skont l-Artikolu 107c(7) tad-Direttiva 2001/83/KE u kwalunkwe aġġornament sussegwenti ppubblikat fuq il-portal elettroniku Ewropew tal-mediċini.

Id-detentur tal-awtorizzazzjoni għat-tqegħid fis-suq (MAH) għandu jippreżenta l-ewwel PSUR għal dan il-prodott fi żmien 6 xhur mill-awtorizzazzjoni.


D. KONDIZZJONIJIET JEW RESTRIZZJONIJIET FIR-RIGWARD TAL-UŻU SIGUR U EFFIKAĊI TAL-PRODOTT MEDIĊINALI

· Pjan tal-ġestjoni tar-riskju (RMP)

Id-detentur tal-awtorizzazzjoni għat-tqegħid fis-suq (MAH) għandu jwettaq l-attivitajiet u l-interventi meħtieġa ta’ farmakoviġilanza dettaljati fl-RMP maqbul ippreżentat fil-Modulu 1.8.2 tal-awtorizzazzjoni għat-tqegħid fis-suq u kwalunkwe aġġornament sussegwenti maqbul tal-RMP.

RMP aġġornat għandu jiġi ppreżentat: 
· Meta l-Aġenzija Ewropea għall-Mediċini titlob din l-informazzjoni;
· Kull meta s-sistema tal-ġestjoni tar-riskju tiġi modifikata speċjalment minħabba li tasal informazzjoni ġdida li tista’ twassal għal bidla sinifikanti fil-profil bejn il-benefiċċju u r-riskju jew minħabba li jintlaħaq għan importanti (farmakoviġilanza jew minimizzazzjoni tar-riskji).

· Miżuri addizzjonali għall-minimizzazzjoni tar-riskji

Qabel it-tnedija ta’ Upstaza f’kull Stat Membru, l-MAH għandu jaqbel dwar il-kontenut u l-format tal-materjal edukattiv (jiġifieri l-Gwida Kirurġika u l-Manwal għall-Ispiżeriji), inklużi l-mezzi tal-komunikazzjoni, il-modalitajiet tad-distribuzzjoni, u kwalunkwe aspett ieħor tal-programm, mal-Awtorità Nazzjonali Kompetenti. 

L-MAH għandu jiżgura li Upstaza jiġi ddistribwit lil ċentri tat-trattament magħżula li jwettqu l-amministrazzjoni tal-prodott fejn il-persuna kkwalifikat ikun ġie fornut bil-materjali edukattivi, inklużi l-Gwida Kirurġika u l-Manwal għall-Ispiżeriji ta’ Upstaza.

Iċ-ċentri tat-trattament jintgħażlu abbażi tal-kriterji li ġejjin: 
· Il-preżenza ta’ jew l-affiljazzjoni ma’ newrokirurgu esperjenzat fin-newrokirurġiji sterjotattiċi u li hu kapaċi jagħti Upstaza; 
· Il-preżenza ta’ spiżerija klinika li kapaċi timmaniġġja u tipprepara prodotti tat-terapija tal-ġeni bbażati fuq vettur tal-virus assoċjat mal-adeno;
· Friżers b’temperatura baxxa ħafna (≤ -65 °C) disponibbli fl-ispiżerija taċ-ċentru tat-trattament għall-ħażna tat-trattament. 

Għandhom jiġu pprovduti wkoll taħriġ u struzzjonijiet għall-immaniġġjar u r-rimi sikur tal-materjali affettwati għal 14-il jum wara l-amministrazzjoni tal-prodott flimkien ma’ informazzjoni dwar l-esklużjoni mid-donazzjoni ta’ demm, organi, tessut u ċelluli għat-trapjant wara l-amministrazzjoni ta’ Upstaza.

Il-persunal ikkwalifikat (jiġifieri, in-newrologi, in-newrokirurgi, u l-ispiżjara) fiċ-ċentri tat-trattament għandu jiġi pprovdut b’materjali edukattivi li jinkludu: 
· Sommarju tal-Karatteristiċi tal-Prodott approvat.
· Edukazzjoni kirurġika dwar l-amministrazzjoni ta’ Upstaza, inkluża d-deskrizzjoni tat-tagħmir meħtieġ, u l-materjali u l-proċeduri meħtieġa biex jitwettaq l-amministrazzjoni sterjotattiku ta’ Upstaza. Il-Gwida Kirurġika ta’ Upstaza għandha l-għan li tiżgura l-użu korrett tal-prodott sabiex jitnaqqsu r-riskji assoċjati mal-proċedura tal-amministrazzjoni, inkluża t-tnixxija tal-fluwidu ċerebrospinali.
· Edukazzjoni farmaċewtika li tinkludi informazzjoni dwar ir-riċeviment, il-ħażna, it-tqassim, il-preparazzjoni, ir-ritorn u/jew il-qerda ta’ Upstaza, u l-obbligu ta’ rendikont tal-prodott.

Qabel ma tiġi skedata l-proċedura, rappreżentant ta’ PTC Therapeutics se jirrevedi l-Gwida Kirurġika ta’ Upstaza man-newrokirurgu u l-Manwal għall-ispiżerija mal-ispiżjar. 

Il-pazjenti u l-persuni li jieħdu ħsiebhom għandhom jingħataw il-materjali li ġejjin, inklużi: 
· Fuljett ta’ Tagħrif għall-Pazjent, li għandu jkun disponibbli wkoll f’formati alternattivi (inkluż b’tipa kbira u bħala fajl tal-awdjo). 
· Kard ta’ twissija tal-pazjent biex
· Tenfasizza l-miżuri ta’ prekawzjoni biex jitnaqqas ir-riskju ta’ tixrid. 
· Tenfasizza l-importanza ta’ viżti ta’ segwitu u tar-rappurtar ta’ effetti sekondarji lit-tabib tal-pazjent. 
· Tgħarraf lill-professjonisti tal-kura tas-saħħa li l-pazjent irċieva terapija tal-ġeni, u bl-importanza li jiġu rrappurtati l-avvenimenti avversi. 
· Tagħti l-informazzjoni ta’ kuntatt għar-rappurtar tal-avvenimenti avversi. 


E. OBBLIGU SPEĊIFIKU BIEX MIŻURI TA’ WARA L-AWTORIZZAZJONI JIĠU KOMPLUTI GĦALL-AWTORIZZAZZJONI GĦAT-TQEGĦID FIS-SUQ TAĦT ĊIRKUSTANZI EĊĊEZZJONALI

Peress li din hi approvazzjoni taħt ċirkustanzi eċċezzjonali u skont l-Artikolu 14(8) tar-Regolament (KE) 726/2004, l-MAH għandu jwettaq, fiż-żmien stipulat, il-miżuri li ġejjin:

	[bookmark: _Hlk54962190]Deskrizzjoni
	Data mistennija

	Studju AADC-1602: ( Segwitu ta’ provi kliniċi)
Sabiex jiġu kkaratterizzati aktar l-effikaċja u s- sigurtà fit-tul ta’ Upstaza f’pazjenti b’defiċjenza ta’ L-amino acid decarboxylase aromatiku (AADC) u b’fenotip sever, l-MAH għandu jissottometti r-riżultati tal-istudju AADC-1602, segwitu ta’ 10 snin tal-popolazzjoni ta’ pazjenti rreġistrati fl-istudju kliniċi AADC-CU/1601, AADC-010 u AADC-011.

	Sottomissjoni annwali f’kull tiġdid anwali

Rapport finali: Diċembru 2032


	Studju PTC-AADC-MA-406 (Studju bbażat fuq ir-reġistru)
Sabiex jiġu kkaratterizzati aktar l-effikaċja u s-sigurtà fit-tul ta’ Upstaza f’pazjenti b’defiċjenza ta’ L-amino acid decarboxylase aromatiku (AADC) u b’fenotip sever, l-MAH għandu jwettaq u jissottometti r-riżultati tal-Istudju PTC-AADC-MA-406, studju ta’ osservazzjoni, multiċentriku u lonġitudinali ta’ pazjenti ttrattati globalment bil-prodott kummerċjali. ibbażat fuq data minn reġistru, skont protokoll miftiehem.
	Sottomissjoni annwali f’kull tiġdid anwali 































ANNESS III

TIKKETTAR U FULJETT TA’ TAGĦRIF

























A. TIKKETTAR


TAGĦRIF LI GĦANDU JIDHER FUQ IL-PAKKETT TA’ BARRA

KARTUNA


1.	ISEM TAL-PRODOTT MEDIĊINALI

Upstaza 2.8 × 1011 ġenomi tal-vettur/0.5 mL soluzzjoni għall-infużjoni
eladocagene exuparvovec 


2.	DIKJARAZZJONI TAS-SUSTANZA(I) ATTIVA(I)

[bookmark: _Hlk13842179]Kull 0.5 mL ta’ soluzzjoni fiha 2.8 × 1011 ġenomi tal-vettur ta’ eladocagene exuparvovec 


3.	LISTA TA’ EĊĊIPJENTI

Eċċipjenti: potassium chloride, sodium chloride, potassium dihydrogen phosphate, disodium hydrogen phosphate, poloxamer 188, ilma għall-injezzjonijiet. Ara l-fuljett għal aktar informazzjoni.


4.	GĦAMLA FARMAĊEWTIKA U KONTENUT

Soluzzjoni għall-infużjoni
Fjala waħda 


5.	MOD TA’ KIF U MNEJN JINGĦATA

Għal amministrazzjoni ta’ darba permezz ta’ infużjoni bilaterali ġol-putamen f’żewġ siti għal kull putamen.
[bookmark: _Hlk13841885]Aqra l-fuljett ta’ tagħrif qabel l-użu.
Għal użu intraputaminali


6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL



7.	TWISSIJA(IET) SPEĊJALI OĦRA, JEKK MEĦTIEĠA

[bookmark: _Hlk13842076]Għal użu ta’ darba biss.


8.	DATA TA’ SKADENZA

JIS


9.	KONDIZZJONIJIET SPEĊJALI TA’ KIF JINĦAŻEN
Żomm iffriżat waqt il-ħażna u l-ġarr f’≤ ‑65 °C.
[bookmark: _Hlk62116423]Żomm il-fjala fil-kartuna ta’ barra.
[bookmark: _Hlk13842043]Wara li jinħall, uża l-fjala fi żmien 6 sigħat. Terġax tagħmlu fil-friża.


10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN

[bookmark: _Hlk13842013]Armi l-prodott mhux użat.
Dan il-mediċina fiha virusis ġenetikament modifikati.
Armi f’konformità mal-gwida lokali għall-iskart farmaċewtiku.


11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ

PTC Therapeutics International Limited 
70 Sir John Rogerson’s Quay
Dublin 2
L-Irlanda


12.	NUMRU(I) TAL-AWTORIZZAZZJONI GĦAT-TQEGĦID FIS-SUQ 

[bookmark: _Hlk13841969]EU/ 1/22/1653/001

13.	NUMRU TAL-LOTT

Lott


14.	KLASSIFIKAZZJONI ĠENERALI TA’ KIF JINGĦATA


15.	ISTRUZZJONIJIET DWAR L-UŻU


16.	INFORMAZZJONI BIL-BRAILLE

Il-ġustifikazzjoni biex ma jkunx inkluż il-Braille hija aċċettata.


17.	IDENTIFIKATUR UNIKU – BARCODE 2D

barcode 2D li jkollu l-identifikatur uniku inkluż.


18.	IDENTIFIKATUR UNIKU - DATA LI TINQARA MILL-BNIEDEM

PC 
SN 
NN 


TAGĦRIF MINIMU LI GĦANDU JIDHER FUQ IL-PAKKETTI Ż-ŻGĦAR EWLENIN

FJALA


1.	ISEM TAL-PRODOTT MEDIĊINALI U MNEJN GĦANDU JINGĦATA

Upstaza 2.8 × 1011 vg/0.5 mL soluzzjoni għall-infużjoni
eladocagene exuparvovec 
Għal użu intraputaminali


2.	METODU TA’ KIF GĦANDU JINGĦATA



3.	DATA TA’ SKADENZA

JIS


4.	NUMRU TAL-LOTT

Lott


5.	IL-KONTENUT SKONT IL-PIŻ, IL-VOLUM, JEW PARTI INDIVIDWALI

0.5 mL 


6.	OĦRAJN




























B. FULJETT TA’ TAGĦRIF
[bookmark: _Hlk63076202]
Fuljett ta’ tagħrif: Informazzjoni għall-pazjent

Upstaza 2.8 × 1011 ġenomi tal-vettur/0.5 mL soluzzjoni għall-infużjoni
Eladocagene exuparvovec

[image: BT_1000x858px]Dan il-prodott mediċinali huwa suġġett għal monitoraġġ addizzjonali. Dan ser jippermetti identifikazzjoni ta’ malajr ta’ informazzjoni ġdida dwar is-sigurtà. Inti tista’ tgħin billi tirrapporta kwalunkwe effett sekondarju li inti jew it-tifel jew it-tifla tiegħek jista jkollkom. Ara t-tmiem ta’ sezzjoni 4 biex tara kif għandek tirrapporta effetti sekondarji.

Aqra sew dan il-fuljett kollu qabel inti jew it-tifel jew it-tifla tiegħek tingħataw din il-mediċina peress li fih informazzjoni importanti għalik.
· Żomm dan il-fuljett. Jista’ jkollok bżonn terġa’ taqrah. 
· Jekk ikollok aktar mistoqsijiet, staqsi lit-tabib jew lill-infermier.
· Jekk inti jew it-tifel/tifla tiegħek ikollkom xi effett sekondarju, kellem lit-tabib jew lill-infermier.Dan jinkludi xi effett sekondarju possibbli li mhuwiex elenkat f’dan il-fuljett. Ara sezzjoni 4.

F’dan il-fuljett

1.	X’inhu Upstaza u għalxiex jintuża 
2.	X’għandek tkun taf qabel ma inti jew it-tifel jew it-tifla tiegħek tingħataw Upstaza 
3.	Kif jingħata Upstaza lilek jew lit-tifel/tifla tiegħek 
4.	Effetti sekondarji possibbli 
5.	Kif taħżen Upstaza 
6.	Kontenut tal-pakkett u informazzjoni oħra


1.	X’inhu Upstaza u għalxiex jintuża

X’inhu Upstaza
Upstaza hija mediċina ta’ terapija tal-ġeni li fiha s-sustanza attiva eladocagene exuparvovec.

Għalxiex jintuża Upstaza
Upstaza jintuża għat-trattament tal-pazjenti ta’ bejn it-18-il xahar u akbar, li għandhom defiċjenza tal-proteina msejħa L-amino acid decarboxylase (AADC) aromatiku. Din il-proteina hija essenzjali biex tagħmel ċerti sustanzi li teħtieġ is-sistema nervuża tal-ġisem biex taħdem sewwa. 

Id-defiċjenza tal-AADC hija kundizzjoni li tintiret ikkawżata minn mutazzjoni (bidla) fil-ġene li tikkontrolla l-produzzjoni tal-AADC (imsejħa wkoll il-ġene dopa decarboxylase jew DDC). Il-kundizzjoni tipprevjeni l-iżvilupp tas-sistema nervuża tat-tifel jew tifla, li jfisser li ħafna mill-funzjonijiet tal-ġisem ma jiżviluppawx b’mod korrett matul it-tfulija, inkluż il-moviment, il-konsum tal-ikel, it-teħid tan-nifs, id-diskors u l-abbiltà mentali.

Kif jaħdem Upstaza
Is-sustanza attiva f’Upstaza, eladocagene exuparvovec, hija tip ta’ virus imsejjaħ virus adeno-assoċjat li ġie mmodifikat biex jinkludi kopja tal-ġene DDC li jaħdem sew. Upstaza jingħata permezz ta’ infużjoni (dripp) f’żona tal-moħħ imsejħa l-putamen, fejn issir l-AADC. Il-virus adeno-assoċjat jagħmilha possibbli li l-ġene DDC jgħaddi għal ġoċ-ċelluli tal-moħħ. B’dan il-mod, Upstaza jippermetti liċ-ċelluli jipproduċu AADC sabiex il-ġisem imbagħad ikun jista’ jagħmel is-sustanzi li teħtieġ is-sistema nervuża. 

Il-virus adeno-assoċjat użat biex jagħti l-ġene ma jikkawżax mard fil-bnedmin. 


2.	X’għandek tkun taf qabel ma inti jew it-tifel jew it-tifla tiegħek tingħataw Upstaza 

Inti jew it-tifel/tifla tiegħek mhux se tingħataw Upstaza:
-	jekk inti jew it-tifel jew it-tifla tiegħek allerġiċi għal eladocagene exuparvovec jew għal xi sustanza oħra ta’ din il-mediċina (imniżżla fis-sezzjoni 6). 

[bookmark: _Hlk48811383]Twissijiet u prekawzjonijiet 
· Xahar wara t-trattament b’Upstaza jistgħu jseħħu movimenti f’daqqa ħfief jew moderati li ma jistgħux jiġu kkontrollati (imsejħa wkoll diskineżja) jew disturbi fl-irqad (insomnja) jew dawn jistgħu jaqilbu għall-agħar u jdumu għal diversi xhur wara. It-tabib se jiddeċiedi jekk inti jew it-tifel/tifla tiegħek għandkomx bżonn trattament għal dawn l-effetti. 
· It-tabib se jimmonitorja lilek jew lit-tifel/tifla tiegħek għal kumplikazzjonijiet fit-trattament b’Upstaza, bħal tnixxija tal-fluwidu ta’ madwar il-moħħ, meninġite, jew enċefalite. 
· Fil-jiem ta’ wara l-operazzjoni, it-tabib se jimmonitorja lilek jew lit-tifel/tifla tiegħek għal xi kumplikazzjonijiet sekondarji għall-kirurġija, għall-marda u għall-anestesija ġenerali. Xi wħud mis-sintomi tal-marda jistgħu jiġu amplifikati matul dak il-perjodu.
· Xi sintomi speċifiċi ta’ defiċjenza AADC jistgħu jippersistu wara t-trattament, eżempji ta’ sintomi bħal dawn jistgħu jinkludu impatt fuq il-burdata, għaraq, u temperatura tal-ġisem.
· Wara t-trattament, xi mediċina tista’ tidħol fil-fluwidi tal-ġisem tiegħek jew tat-tifel/tifla tiegħek (eż. Id-dmugħ, id-demm, it-tnixxijiet mill-imnieħer, u l-fluwidu ċerebrospinali); dan huwa magħruf bħala “tixrid”. Inti jew it-tifel/tifla tiegħek u l-persuna li tieħu ħsiebhom (speċjalment jekk tkun tqila, qed tredda’, jew għandha sistema immunitarja dgħajfa) għandkom tilbsu l-ingwanti u jqiegħdu kull faxxa użata u materjal ieħor ta’ skart bi dmugħ u tnixxijiet mill-imnieħer f’boroż issiġillati qabel ma jarmuhom. Għandek issegwi dawn il-prekawzjonijiet għal 14-il jum. 
· Inti jew it-tifel/tifla tiegħek m’għandkomx tagħtu demm, organi, tessuti, u ċelluli għal trapjant wara t-trattament b’Upstaza. Dan għaliex Upstaza hija prodott ta’ terapija tal-ġeni. 

Tfal u adolexxenti
Upstaza ma ġiex studjat fi tfal b’età ta’ anqas minn 18-il xahar. Esperjenza limitata hija disponibbli fi tfal ‘il fuq minn 12-il sena.

Mediċini oħra u Upstaza
Għid lit-tabib jekk inti jew it-tifel/tifla tiegħek qed tieħdu, ħadtu dan laħħar jew tistgħu tieħdu xi mediċini oħra.

It-tabib tiegħek se jikkonferma jekk inti jew it-tifel/tifla tiegħek tistgħux tirċievu tilqim b’mod normali jew jekk huwiex se jkun hemm bżonn ta’ aġġustamenti fl-iskeda.

Tqala, treddigħ u fertilità

L-effetti ta’ din il-mediċina fuq it-tqala u t-tarbija fil-ġuf mhumiex magħrufa. 
 
Upstaza ma ġiex studjat f’nisa li qed ireddgħu. 

M’hemm l-ebda informazzjoni dwar l-effett ta’ Upstaza fuq il-fertilità tal-irġiel jew tan-nisa.

Upstaza fih sodium u potassium
Din il-mediċina fiha anqas minn 1 mmol sodium (23 mg) f’kull doża, jiġifieri essenzjalment ‘ħielsa mis-sodium’.

Din il-mediċina fiha anqas minn 1 mmol potassium (39 mg) f’kull doża, jiġifieri essenzjalment ‘ħielsa mill-potassium’.


3.	Kif jingħata Upstaza lilek jew lit-tifel/tifla tiegħek

· Upstaza jingħata lilek jew lit-tifel/tifla tiegħek f’sala tal-operazzjoni minn newrokirurgi b’esperjenza fil-kirurġija tal-moħħ. 
· Upstaza jingħata taħt l-effett tal-loppju. In-newrokirurgu se jkellmek dwar il-loppju u kif se jingħata. 
· Qabel ma jagħti Upstaza, in-newrokirurgu se jagħmel żewġ toqob żgħar fil-kranju tiegħek jew tat-tifel/tifla tiegħek, waħda fuq kull naħa.
· Upstaza mbagħad jiġi infuż minn dawn it-toqob f’erba’ siti fil-moħħ tat-tifel/tifla tiegħek, f’żona msejħa l-putamen.
· Wara l-infużjoni, iż-żewġ toqob se jingħalqu, u inti jew it-tifel/tifla tiegħek ssirilkom skenn tal-moħħ.
· Inti jew it-tifel/tifla tiegħek se jkollkom tibqgħu l-isptar jew qrib tiegħu għal ftit jiem biex jiġi mmonitorjat l-irkupru u biex jiġu ċċekkjati għal kwalunkwe effett sekondarju mill-kirurġija jew il-loppju.
· It-tabib se jara lilek jew lit-tifel/tifla tiegħek fl-isptar darbtejn, darba madwar ġimgħa wara l-operazzjoni, imbagħad 3 ġimgħat wara l-operazzjoni, biex ikompli jsegwi l-irkupru u biex jiċċekkja għal xi effetti sekondarji mill-operazzjoni u t-trattament.

Jekk inti jew it-tifel/tifla tiegħek tingħataw Upstaza aktar milli suppost
Billi din il-mediċina tingħata lilek jew lit-tifel/tifla tiegħek minn tabib, huwa improbabbli li inti jew it-tifel/tifla tiegħek se tingħataw wisq. Jekk dan iseħħ, it-tabib se jittratta s-sintomi, kif meħtieġ. 

Jekk għandek aktar mistoqsijiet dwar l-użu ta’ din il-mediċina, staqsi lit-tabib jew lill-infermier.


4.	Effetti sekondarji possibbli

Bħal kull mediċina oħra, din il-mediċina tista’ tikkawża effetti sekondarji, għalkemm ma jidhrux f’kulħadd.

Jistgħu jseħħu l-effetti sekondarji li ġejjin b’Upstaza:

Komuni ħafna (jistgħu jaffettwaw aktar minn persuna 1 minn kull 10)
· Insomnja (diffikultà biex torqod)
· Diskineżija (movimenti f’daqqa li ma jistgħux jiġu kkontrollati)

Komuni (jistgħu jaffettwaw sa persuna 1 minn kull 10)
· Diffikultà fl-ikel
· Irritabilità
· Żieda fil-produzzjoni tal-bżieq

L-effetti sekondarji li ġejjin jistgħu jseħħu bil-kirurġija biex jingħata Upstaza:

Komuni ħafna (jistgħu jaffettwaw aktar minn persuna 1 minn kull 10)
· Livelli baxxi ta’ ċelluli ħomor tad-demm (anemija)
· [bookmark: _Hlk80365855]Tnixxija tal-fluwidu madwar il-moħħ (imsejjaħ fluwidu ċerebrospinali) (is-sintomi possibbli jinkludu uġigħ ta’ ras, dardir u remettar, uġigħ jew ebusija fl-għonq, bidla fis-smigħ, sens ta’ żbilanċ, sturdament jew vertigo)

L-effetti sekondarji li ġejjin jistgħu jseħħu fil-ġimagħtejn li ġejjin wara l-operazzjoni biex jingħata Upstaza, minħabba jew anestesija jew effetti ta’ wara l-kirurġija:

Komuni ħafna (jistgħu jaffettwaw aktar minn persuna 1 minn kull 10)
· Pulmonite
· Livell baxx ta’ potassium fid-demm
· Irritabilità 
· Ipotensjoni (pressjoni tad-demm baxxa)
· Fsada gastro-intestinali, dijarea
· Feriti fil-ġilda kkawżati minn pressjoni 
· Deni
· Ħsejjes tan-nifs anormali

Komuni (jistgħu jaffettwaw sa persuna 1 minn kull 10)
· Gastroenterite
· Diskineżja (Movimenti bl-iskossi mhux kontrollati)
· Ċijanożi (kulur blu fil-ġilda kkawżat minn nuqqas ta’ ossiġnu fid-demm) 
· Xokk ipovolemiku (telf sever ta' demm jew fluwidi tal-ġisem)
· Falliment respiratorju
· Ulċera tal-ħalq
· Raxx tal-ħrieqi, raxx
· Ipotermija (temperatura baxxa tal-ġisem)
· Estrazzjoni tas-snien

Rappurtar tal-effetti sekondarji
Jekk inti jew it-tifel/tifla tiegħek ikollkom xi effett sekondarju, kellem lit-tabib jew lill-infermier. Dan jinkludi xi effett sekondarju possibbli li mhuwiex elenkat f’dan il-fuljett. Tista’ wkoll tirrapporta effetti sekondarji direttament permezz tas-sistema ta’ rappurtar nazzjonali mniżżla f’Appendiċi V. Billi tirrapporta l-effetti sekondarji tista’ tgħin biex tiġi pprovduta aktar informazzjoni dwar is-sigurtà ta’ din il-mediċina.


5.	Kif taħżen Upstaza

L-informazzjoni li ġejja hija maħsuba għat-tobba biss.

Upstaza se jinħażen fl-isptar. Dan għandu jinħażen u jinġarr iffriżat f’temperatura ta’ ≤ -65 °C. Dan jinħall qabel l-użu u, ladarba jinħall, irid jintuża fi żmien 6 sigħat. M’għandux jerġa’ jitqiegħed fil-friża.
Tużax din il-mediċina wara ddata ta’ meta tiskadi li tidher fuq il-kartuna wara JIS.


6.	Kontenut tal-pakkett u informazzjoni oħra

X’fih Upstaza 
· Is-sustanza attiva hi eladocagene exuparvovec. Kull 0.5 mL ta' soluzzjoni fiha 2.8 × 1011 ġenomi vetturi ta' eladocagene exuparvovec

L-ingredjenti l-oħra huma potassium chloride, sodium chloride, potassium dihydrogen phosphate, disodium hydrogen phosphate, poloxamer 188, ilma għall-injezzjonijiet (ara sezzjoni 2 “Upstaza fih sodium u potassium”).

Kif jidher Upstaza u l-kontenut tal-pakkett

Upstaza hija soluzzjoni għall-infużjoni ċara għal kemxejn opaka, minn bla kulur sa abjad ċar, fornuta f’fjala tal-ħġieġ trasparenti.

Kull kartuna fiha fjala waħda.

Detentur tal-Awtorizzazzjoni għat-Tqegħid fis-Suq
PTC Therapeutics International Limited 
70 Sir John Rogerson’s Quay
Dublin 2
L-Irlanda

Manifattur
Almac Pharma Services (Ireland) Limited 
Finnabair Industrial Estate
Dundalk, Co. Louth, A91 P9KD
L-Irlanda

Għal kull tagħrif dwar din il-mediċina, jekk jogħġbok ikkuntattja lir-rappreżentant lokali tad-Detentur tal-Awtorizzazzjoni għat-Tqegħid fis-Suq:

	AT, BE, BG, CY, CZ, DK, DE, EE, EL, ES, HR, HU, IE, IS, IT, LT, LU, LV, MT, NL, NO, PL, PT, RO, SI, SK, FI, SE
PTC Therapeutics International Ltd. (l-Irlanda)
+353 (0)1 447 5165
medinfo@ptcbio.com
	FR
PTC Therapeutics France
Tel: +33(0)1 76 70 10 01
medinfo@ptcbio.com





Dan il-fuljett kien rivedut laħħar f.

Din il-mediċina kienet awtorizzata taħt ‘ċirkostanzi eċċezzjonali’. Dan ifisser li minħabba li l-marda hija rari, kien impossibli li tinkiseb informazzjoni kompleta dwar din il-mediċina.
L-Aġenzija Ewropea għall-Mediċini ser tirrevedi kull tip ta’ informazzjoni ġdida dwar din il-mediċina kull sena u dan il-fuljett ser jiġi aġġornat kif meħtieġ.

Sorsi oħra ta’ informazzjoni
Informazzjoni dettaljata dwar din il-mediċina tinsab fuq is-sit elettroniku tal-Aġenzija Ewropea għall-Mediċini: http://www.ema.europa.eu.

------------------------------------------------------------------------------------------------------------------------

It-tagħrif li jmiss qed jingħata biss għall-professjonisti tal-kura tas-saħħa biss: 

Istruzzjonijiet fuq il-preparazzjoni, l-amministrazzjoni, il-miżuri li għandhom jittieħdu f’każ ta’ esponiment aċċidentali, u r-rimi ta’ Upstaza

Kull fjala hija għal użu ta’ darba biss. Dan il-prodott mediċinali għandu jiġi infuż biss bil-kannula ventrikulari SmartFlow.

Prekawzjonijiet li għandhom jittieħdu qabel tmiss il-prodott mediċinali jew qabel tagћti l-prodott mediċinali

Dan il-prodott mediċinali fih virusis modifikati ġenetikament. Waqt il-preparazzjoni, l-amministrazzjoni u r-rimi, għandu jintlibes tagħmir protettiv personali (inkluż ġagaga, nuċċali tas-sigurtà, maskla u ngwanti) meta jiġu mmaniġjati eladocagene exuparvovec u materjali li ġew f’kuntatt mas-soluzzjoni (skart solidu u likwidu).

Taħlil fl-ispiżerija tal-isptar

· Upstaza jiġi kkonsenjat lill-ispiżerija ffriżat u għandu jinżamm fil-kartuna ta’ barra f’temperatura ta’ ≤ -65 °C sakemm ikun ippreparat għall-użu. 
· Upstaza għandu jiġi mmaniġġjat b’mod asettiku taħt kundizzjonijiet sterili. 
· Ħalli l-fjala iffriżata ta’ Upstaza tinħall wieqaf f’temperatura tal-kamra sakemm il-kontenut jinħall kompletament. Aqleb il-fjala bil-mod bejn wieħed u ieħor 3 darbiet; TĦAWDUX. 
· Spezzjona Upstaza wara li tħallat. Jekk jidhru partikoli, soluzzjoni mċajpra jew tibdil fil-kulur, tużax il-prodott.

Preparazzjoni qabel l-amministrazzjoni 
· Ittrasferixxi l-fjala, is-siringa, il-labra, l-għatu tas-siringa, il-boroż sterili, jew it-tgeżwir sterili konformi mal-proċedura tal-isptar għat-trasferiment u l-użu tas-siringa mimlija fis-sala kirurġika ppjanata, u mmarkahom fil-Kabinett tas-Sigurtà Bijoloġika (BSC). Ilbes ingwanti sterili u tagħmir protettiv personali ieħor (inkluż il-ġagaga, nuċċali ta’ sigurtà u maskla) skont il-proċedura normali għax-xogħol tal-BSC.
· Iftaħ is-siringa ta’ 1 mL jew 5 mL [1 mL jew 5 mL, siringi tal-polypropylene planġer tal-elastomer mingħajr latex, illubrikati b’żejt tas-siliċju ta’ grad mediku] u mmarkaha bħala s-siringa mimlija bil-prodott skont il-proċedura tal-ispiżerija u r-regolamenti lokali. 
· Waħħal il-labra tal-filtru ta’ 18‑gauge jew 19‑gauge [labar tal-filtru ta’ 5 µm ta’ 18-gauge jew 19-gauge, ta’ 1.5 pulzieri, tal-azzar inossidabbli] mas-siringa.
· Iġbed il-volum sħiħ tal-fjala ta’ Upstaza fis-siringa. Aqleb il-fjala u s-siringa u parzjalment iġbed jew angola l-labra kif meħtieġ biex timmassimizza l-ġbid tal-prodott.
· Iġbed l-arja fis-siringa sabiex il-labra titbattal mill-prodott. Neħħi l-labra b’attenzjoni mis-siringa ta’ 1 mL jew 5 mL li fiha Upstaza. Neħħi l-arja mis-siringa sakemm ma jkunx fadal bżieżaq tal-arja mbagħad għattiha b’għatu tas-siringa.
· Geżwer is-siringa f’borża tal-plastik sterili waħda (jew f’bosta boroż skont il-proċedura standard tal-isptar) u poġġiha f’kontenitur sekondarju xieraq (eż., apparat tal-plastik iebes li jkessaħ) biex iġġorrha sas-sala kirurġika f’temperatura tal-kamra. L-użu tas-siringa (jiġifieri it-tqabbid tas-siringa mal-pompa tas-siringa u l-bidu tal-ipprajmjar tal-kannula) għandu jibda fi żmien 6 sigħat minn meta jinħall il-prodott. 

L-amministrazzjoni fis-sala kirurġika

· Qabbad is-siringa li fiha Upstaza sew mal-kannula ventrikulari SmartFlow. 
· Installa s-siringa ta’ Upstaza ġo pompa tal-infużjoni tas-siringa kompatibbli mas-siringa ta’ 1 mL jew 5 mL. Ippompja Upstaza bil-pompa tal-infużjoni b’0.003 mL/min sakemm tidher l-ewwel taqtira ta’ Upstaza mill-ponta tal-labra. Ieqaf u stenna sakemm tkun lesta għall-infużjoni.

Prekawzjonijiet li għandhom jittieħdu għar-rimi tal-prodotti mediċinali u l-esponiment aċċidentali

· L-esponiment aċċidentali għal eladocagene exuparvovec, inkluż il-kuntatt mal-ġilda, l-għajnejn, u l-membrani mukużi, għandu jiġi evitat. 
· F’każ ta’ esponiment għall-ġilda, iż-żona affettwata għandha titnaddaf sew bis-sapun u l-ilma għal mill-inqas 5 minuti. F’każ ta’ esponiment għall-għajnejn, iż-żona affettwata għandha titlaħlaħ sew bl-ilma għal mill-inqas 5 minuti. 
· F’każ ta’ korriment bil-labra, iż-żona affettwata għandha titnaddaf sew bis-sapun u l-ilma u/jew b’diżinfettant.
· Kull fdal ta’ eladocagene exuparvovec li ma jkunx intuża jew skart li jibqa’ wara l-użu tal-prodott għandu jintrema f’konformità mal-gwida lokali għall-iskart farmaċewtiku. It-tixrid potenzjali għandu jintmesaħ b’garza assorbenti u jiġi diżinfettat bl-użu ta’ soluzzjoni ta’ bliċ segwit minn msielaħ tal-alkohol.
· Wara l-amministrazzjoni, ir-riskju ta’ tixrid huwa kkunsidrat baxx. Huwa rakkomandat li l-persuni li jieħdu ħsieb il-pazjenti u l-familji tal-pazjenti jingħataw parir dwar u jsegwu l-prekawzjonijiet xierqa tal-immaniġġjar tal-fluwidi tal-ġisem u l-iskart tal-pazjent għal 14-il jum wara l-amministrazzjoni ta’ eladocagene exuparvovec (ara SmPC sezzjoni 4.4).

Pożoloġija

It-trattament għandu jingħata f’ċentru speċjalizzat fin-newrokirurġija sterjotattika, minn kirurgu newroloġiku kkwalifikat taħt kundizzjonijiet asettiċi kkontrollati.

Il-pazjenti se jirċievu doża totali ta’ 1.8 × 1011 vg mogħtija bħala erba’ infużjonijiet ta’ 0.08 ‑ mL (0.45 × 1011 vg) (tnejn għal kull putamen).
Il-pożoloġija hija l-istess għall-popolazzjoni kollha koperta mill-indikazzjoni.

Metodu ta’ kif għandu jingħata

Użu intraputaminali

L-amministrazzjoni ta’ Upstaza jista’ jikkawża tnixxija tal-fluwidu ċerebrospinali wara l-kirurġija. Il-pazjenti li jkunu qed jingħataw trattament b’Upstaza għandhom jiġu mmonitorjati bir-reqqa wara l-amministrazzjoni.

Amministrazzjoni newrokirurġiku
Upstaza hija fjala għal użu ta’ darba li tingħata permezz ta’ infużjoni bilaterali ġol-putamen f’sessjoni kirurġika waħda f’żewġ siti għal kull putamen. Isiru erba’ infużjonijiet separati ta’ volumi ndaqs fil-putamen anterjuri tal-lemin, il-putamen posterjuri tal-lemin, il-putamen anterjuri tax-xellug u l-putamen posterjuri tax-xellug.

Segwi l-passi t’hawn taħt biex tagħti Upstaza:
· Is-siti tal-infużjoni fil-mira huma ddefiniti skont il-prattika newrokirurġika sterjotattika standard. Upstaza jingħata bħala infużjoni bilaterali (2 infużjonijiet f’kull putamen) b’kannula intrakranjali. L-aħħar 4 miri għal kull trajettorja għandhom jiġu definiti bħala 2 mm dorsali (fuq) għall-punti fil-mira anterjuri u posterjuri fin-nofs tal-pjan orizzontali (Figura 1).

Figura 1	Erba’ punti fil-mira għas-siti tal-infużjoni
[image: ][image: ]

· Wara li titlesta r-reġistrazzjoni sterjotattika, il-punt tad-dħul fil-kranju għandu jiġi mmarkat. Għandu jinkiseb aċċess kirurġiku minn ġol-għadma tal-kranju u d-dura. 

· Il-kannula tal-infużjoni titqiegħed fil-punt iddeżinjat fil-putamen permezz ta’ għodda sterjotattika fuq il-bażi tat-trajettorji ppjanati. Ta’ min jinnota li l-kannula tal-infużjoni titqiegħed u l-infużjoni ssir separatament għal kull putamen.

· Upstaza jiġi infuż b’rata ta’ 0.003 mL/min f’kull wieħed miż-2 punti fil-mira f’kull putamen; 0.08 mL ta’ Upstaza jiġu infużi f’kull sit putaminali, li tirriżulta f’4 infużjonijiet b’volum totali ta’ 0.320 mL (jew 1.8 × 1011 vg).

· B’bidu fl-ewwel sit fil-mira, il-kannula tiddaħħal minn toqba mħaffra ġol-putamen u mbagħad tinġibed ’il barra bil-mod, biex tagħti 0.08 mL ta’ Upstaza tul it-trajettorja ppjanata biex tiġi ottimizzata d-distribuzzjoni tul il-putamen.

· Wara l-ewwel infużjoni, il-kannula titneħħa u mbagħad tiddaħħal mill-ġdid fil-punt ta’ mira li jmiss, u l-istess proċedura tiġi rrepetuta għat-3 punti fil-mira l-oħra (il-parti anterjuri u posterjuri ta’ kull putamen).

· Wara proċeduri standard ta’ għeluq newrokirurġiku, il-pazjent imbagħad issirlu immaġni tal-moħħ wara l-operazzjoni (immaġni b’reżonanza manjetika [MRI] jew tomografija kompjuterizzata [CT]) biex jiġi żgurat li m’hemmx kumplikazzjonijiet (jiġifieri fsada).

· Il-pazjent għandu jibqa’ viċin l-isptar fejn saret il-proċedura għal mill-inqas 48 siegħa wara l-proċedura. Il-pazjent jista’ jerġa’ lura d-dar, wara l-proċedura, skont il-parir tat-tabib kuranti. Il-kura ta’ wara t-trattament għandha tkun immaniġġjata min-newrokirurgu u min-newrologu li jkun għamel ir-referenza. Il-pazjent għandu jkollu segwitu 7 ijiem wara l-kirurġija biex jiġi żgurat li ma żviluppaw l-ebda kumplikazzjonijiet. It-tieni żjara ta’ segwitu għandha sseħħ ġimagħtejn wara (jiġifieri 3 ġimgħat wara l-kirurġija) biex jiġi mmonitorjat l-irkupru wara l-kirurġija u l-okkorrenza ta’ avvenimenti avversi.

· Il-pazjenti se jiġu offruti l-opportunità li jinkitbu f’reġistru sabiex jiġu evalwati aktar is-sigurtà u l-effettività fit-tul tat-trattament taħt kundizzjonijiet normali ta’ prattika klinika.

